A válogatottban 2006. április 4-én mutatkozott be a norvég csapat ellen a norvégiai Kristiansandban. Első világversenye a 2007-es világbajnokság volt, és szerepelt a 2008-as pekingi olimpián is. Tagja volt a csapatnak a CB Mar Alicante elleni 2011-es döntő mérkőzésein Dabason és Alicantéban (utóbbin hét gólt lőtt), amikor csapata, a Ferencváros megnyerte a női kézilabda Kupagyőztesek Európa-kupáját. Egy évvel később is jelentős szerepet vállalt a címvédésben. A Viborg elleni döntő két mérkőzésén 8 gólt szerzett.